Julia Alcántara Rocafort

Julia Alcántara Rocafort, nada en Marín en 1912 e finada en Madrid en setembro de 2002,ABC, 29-9-2002, p. 47. foi unha política galega.

 Traxectoria 
Filla de José Alcántara Fernández. Logo do golpe de Estado do 18 de xullo de 1936 e trala morte do seu home, o tenente de navío Manuel del Hierro na guerra, o 22 de xullo de 1936, comezou a militar en Falange. Delegada en Marín da Sección Femenina, viaxou a Alemaña en setembro de 1938 con outras falanxistas, nunha estadía de dous meses, para facer un estudo das organizacións xuvenís.El Pueblo Gallego, 2-11-1938, p. 2. En 1939 foi nomeada delegada provincial da Sección Femenina de Pontevedra, sucedendo a Pilar Lago Núñez.El Pueblo Gallego, 3-3-1940, p. 5. Cesou no cargo en 1940, sendo substituída por Pilar del Río Santaolla.El Pueblo Gallego, 20-6-1959, p. 5. Nomeada Regidora Central da rama feminina do Frente de Juventudes en decembro de 1941,El Progreso, 4-12-1941, p. 1. foi a primeira directora da Escuela de Instructoras Isabel la Católica da Sección Femenina en 1942. Cesou no cargo de Regidora Central en marzo de 1944.El Pueblo Gallego, 25-3-1944, p. 5.

 Vida persoal 

Casou en 1931 co tenente de navío Manuel del Hierro Fernández,El Progreso, 13-1-1931, p. 2. co que tivo dous fillos, Julia e José Luis del Hierro Alcántara. Enviuvou en xullo de 1936. En abril de 1946 volveu casar co capitán de corveta Alberto Cervera Balseyro en Madrid.Ciudad, 13-5-1946, p. 5.
 Notas 

 Véxase tamén 

 Bibliografía 
 Richmond, Kathleen J. L., Women and Spanish Fascism: The Women's Section of the Falange 1934-1959.
 La Falange es un modo de ser (mujer): Discursos e identidades de género en las publicaciones de la Sección Femenina (1938-1945)
  Sánchez López, Rosario, Entre la importancia y la irrelevancia: Sección Femenina de la República a la Transición

Categoría:Falanxistas
Categoría:Nados en Marín
Categoría:Nados en 1912
Categoría:Finados en 2002
Categoría:Nados en ano descoñecido
Categoría:Personalidades de Galicia sen imaxes